《和叶少蕴慈感蚌珠》
宋代·曾纡

不知一壳几由旬，能纳须弥不动尊。疑是吴兴清霅水，直通方广古灵源。

月沉浊水圆明在，莲出污泥宝性存。隐现去来初一致，莫将虚幻点空门。

作者简介：曾纡（1073-1135）字公衮，晚号空青先生。江西临川南丰人。北宋丞相曾布第四子。曾布第四子，曾巩之侄。北宋末南宋初散文家、诗人、书法家。